CELEX: 62011TN0630
Language: fi
Date: 2011-12-06 00:00:00
Title: Asia T-630/11 P: Valitus, jonka Peter Strobl on tehnyt 6.12.2011 virkamiestuomioistuimen asiassa F-56/05, Strobl vastaan komissio 29.9.2011 antamasta tuomiosta

18.2.2012   
            
            
               FI
            
            
               Euroopan unionin virallinen lehti
            
            
               C 49/28
            
         Valitus, jonka Peter Strobl on tehnyt 6.12.2011 virkamiestuomioistuimen asiassa F-56/05, Strobl vastaan komissio 29.9.2011 antamasta tuomiosta
   (Asia T-630/11 P)
   2012/C 49/51
   Oikeudenkäyntikieli: saksa
   
      Asianosaiset
   
   
      Valittaja: Peter Strobl (Besozzo, Italia) (edustaja: asianajaja H.-J. Rüber)
   
      Muu osapuoli: Euroopan komissio, Euroopan unionin neuvosto
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan virkamiestuomioistuimen 29.9.2011 asiassa Strobl vastaan komissio antaman tuomion,
            
         
               —
            
            
               toteamaan valittajan palkkaluokkaan asettamisesta häntä nimitettäessä 7.10.2004 tehdyn päätöksen virheelliseksi ja kumoamaan sen
            
         
               —
            
            
               velvoittamaan vastaajan lopettamaan valittajan syrjintä ja kompensoimaan hänelle aiheutunut haitta,
            
         
               —
            
            
               velvoittamaan vastaajan korvaamaan oikeudenkäyntikulut kokonaisuudessaan.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa seuraaviin valitusperusteisiin.
   
               1)
            
            
               Virkamiestuomioistuin totesi virheellisesti tosiseikat, jotka liittyvät valittajan toimeen vaadittavaan työkokemukseen.
            
         
               2)
            
            
               Virkamiestuomioistuin totesi virheellisesti tosiseikat ja tulkitsi todisteita ristiriitaisesti valittajan palkkaluokkaan asettamisen osalta ja rikkoi tältä osin perusteluvelvollisuutta.
            
         
               3)
            
            
               Virkamiestuomioistuin rikkoi perusteluvelvollisuutta, kun se hylkäsi tietyt valittajan väitteet
            
         
               4)
            
            
               Virkamiestuomioistuin rikkoi perusteluvelvollisuutta, kun se määritti valittajan palkkatason.
            
         
               5)
            
            
               Virkamiestuomioistuin perusteli puutteellisesti kyseisen oikeuskäytännön soveltamisen.